විවාහ වී දරු මල්ලන් ලද පසුවද සිය සිතෙහි වූ සිහිනය අමතක නොකළ ඔහු රත්නා පුෂ්ප කුමාරි ගේ ‘මුතු එමු’ ළමා වේදිකා නාට්‍යයට රංගනයෙන් සහභාගි වනනේ සිය සිහිනය සැබෑවක් කර ගනිමිනි.ඊට පසුව පතිරාජ එල්. එස්. දයානන්දගේ ‘සිනෙ කලා’ නිකේතනයේ නාට්‍ය හා රංග කලා පාඨමාලාව හදාරන සිරි අධිමල් අන්දරේ, පස් පෙතියා මල්, අමන්දා, දූවරු, ජීවිතේ ලස්සනයි, බොඳ මීඳුම්, මලී –1, සිහින පියාපත්, රුවන් මාලිගා ඇතුළු ටෙලි නාට්‍ය රාශියකට රංගනයෙන් දායක වෙයි.සුළං කිරිල්ලී, දිය යට ගින්දර, ආකාස කුසුම්, සිරි පැරකුම්, 38 ශ්‍රී, තන්හා රතී රඟා යන චිත්‍රපට ඔස්සේ රිදී තිරයටද රංගනයෙන් සම්බන්ධ වන ඔහු මේ දිනවල පුංචි තිරය අතරෙන් ඔබගේ නිවසට පැමිණෙන්නේ ස්වර්ණවාහිනියේ විකාශය වන ‘ආත්මා’ ටෙලි නාට්‍යයෙහි රඟමිනි.